पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़। चंडीगढ़ के अंतरराष्ट्रीय अंपायर प्रमोद कुमार सिंगला को 2013 वर्ल्ड रोइंग मास्टर्स रेगाटा की ज्यूरी में शामिल किया गया है। ये चैंपियनशिप 5-8 सितंबर तक आयोजित होगी और प्रमोद चंडीगढ़ के अकेले ऐसे ऑफिशियल है जिन्हें रोइंग फेडरेशन ऑफ इंडिया ने इसके लिए चुना है। इसे फेडरेशन इंटरनेशनल द सोसायटीज द एविरोन(फिसा) ने भी अपनी मंजूरी दे दी है।
सिंगला को अंतरराष्ट्रीय अंपायरिंग की मान्यता कुछ साल पहले पट्टाया(थाइलैंड) में मिली थी जिसके बाद वे कई अंतरराष्ट्रीय टूर्नामेंट में अपनी सेवाएं दे चुके हैं। सिंगला चंडीगढ़ के अकेले ऐसे अंपायर हैं जिन्हें अंतरराष्ट्रीय अंपायर का दर्जा प्राप्त है, वहीं हिमाचल प्रदेश, जेएंडके और दिल्ली में भी किसी को ये दर्जा प्राप्त नहीं है। वे इस समय रोइंग फेडरेशन ऑफ इंडिया में ज्वाइंट सेक्रेटरी के पद पर हैं जबकि चंडीगढ़ रोइंग एसोसिएशन के वे सचिव हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn